
89.  Aargang 


AARET  DER  SVANDT  1939-40 


Ved  Aalmingsfestcn  Tirsdag  d.  10.  Scpt.  1040. 

Spørger  man  et  Menneske,  hvorledes  en  Graaspurv  ser 
ud,  vil  man  faa  det  Svar,  at  det  er  „en  lille  graa  Fugl", 
og  naturligvis  skinner  den  ikke  ligefrem,  men  den  gamle 
Han  er  dog  adskilligt  livligere  og  mere  afvekslende  farvet, 
end  f.  Eks.  de  egentlige  Sangere.  —  — 

Dette  var  et  Citat  fra  en  af  Overlæge  Helms  Bøger  om 
Fugle,  og  jeg  vil  gerne  benytte  dette  Citat  til  Sammenlig- 
ning med  det  Aar,  som  jeg  skal  forsøge  i  korte  Træk  at 
ridse  op  for  Dem. 

Den  3die  September  erklærede  England  Krigen  imod 
Tyskland,  og  dermed  indledtes  for  Alvor  den  Række  Be- 
givenheder, som  foreløbig  satte  en  absolut  og  uoverstigelig 
Skranke  imellem  vor  Kirkes  Moderland,  Amerika,  og  Dan- 
mark. Vi  blev  overladte  til  os  selv,  nu  maatte  vi  staa  paa 
egne  Ben. 

Igennem  Maaneder  forud  havde  vor  Missionspræsident 
Mark  B.  Garff  advaret  og  forberedt  os  med  Ordene:  „Den 
Dag  vil  maaske  snart  komme,  da  den  Danske  Mission  staar 
uden  amerikanske  Missionærer,  uden  amerikanske  Ledere, 
og  uden  amerikanske  Penge". 

Alligevel  virkede  det  som  et  Bombenedslag,  da  Meddel- 

elsen  kom,  først  at  Missionærerne  blev  hjemkaldte,  og  siden, 
da  Præsident  Garff  forlod  os. 

Bestyrtelsen  herover  fortog  sig  dog  snart.  Kloge  og  dyg- 
tige Mænd  overtog  Styret  af  vor  Kirke  over  hele  Landet, 
og  overalt  samledes  Kirkens  Medlemmer  og  lovede  hin- 
anden og  Kirken,  i  Bevidstheden  om  de  Prøvelser,  som 
nu  nødvendigvis  rnaatte  komme,  at  de  vilde  staa  sammen 
om  Kirken  og  dens  Ledere  i  fælles  Tro  paa  den  levende, 
sande  Gud  og  paa  det  gengivne  Evangelium. 


Nu  er  det  første  Aar  gaaet  siden  da,  og  man  vil  maaske 
sige  om  det  samme  Aar,  som  man  siger  om  Graaspur- 
ven,  graa,  trist,  kedelig  og  sørgelig. 

Tunge,  alvorlige  Begiven- 
heder er  gaaet  over  vort 
Land,  Besættelsen  den  9. 
April,  Flyveralarmer  og 
Bombeangreb,  Luftværns- 
Sirener  og  Mørklægning  er 
blot  faa  af  de  Ord,  som 
daglig  minder  os  om,  at 
Tiden  nu  er  en  anden  end 
tidligere. 

Man  kunde  græde  over 
det,  som  er  sket,  vore  Ide- 
aler tilintetgjorte,  vore  Ideer 
forspildte,  alle  vore  Ord  og 
alt   vort   Arbejde  synes  re- 
sultatløse.    Arbejdet,     som 
vor  Kirke  sammen  med  Tu- 
sinder  andre   har  gjort  for 
at  fremme   Næstekærlighe- 
den   og    derved   forebygge 
en  ny  Verdenskatastrofe  sy- 
nes spildt  og  tilintetgjort. 
Men    saa   vender   vi   tilbage   til  Graaspurven,  „den  lille, 
graa   Fugl",   som   en   tilfældig   Iagttager  vil   beskrive  den. 
Overlæge  Helms  fortæller  jo,  at  „den  lille  graa  Fugl"  slet 
ikke  er  saa  forfærdelig  kedelig,  trist  og  ensfarvet  graa,  som 


(Pmstaaende  ^ale  blev  holdt 
af  'Broder  f/orgen  CW.  Schmidt 
ved  cUngdomsforeningernes 
tHabningsfest  i  EKobenhavn, 
tirsdag  den  10.  September 
1940. 

^Broder  Schmidt  har  igen= 
nem  længere  'Sid  været  £Præ= 
sident  for  cUnge  iMænds  £for= 
ening  i  fKøbenhavn  og  har 
gennem  sit  9Jrbejde  i  denne, 
gjort  en  anerkendelsesværdig 
indsats  for  cUngdomsforenin= 
gernes  Sag.  SPaa  hans  og 
hans  SHedarbe] deres  Sfnitiativ 
har  der  været  gjort  meget  for 
at  hæve  ^Ungdommen. 

(Den  her  aftrykte  'Sale  blev 
paahørt  med  levende  Sfnteresse 
af  de  tilstedeværende,  og  vars= 
ler  godt  om  '■Tingdommens  'Sro 
og  idealer. 


111 

den  synes  at  være.  Og  Overlægen  har  Forstand  paa  det, 
han  er  nemlig  en  af  Danmarks  fineste  Fuglekendere. 

Lad  os  paa  samme  Maade  betragte  „Aaret,  der  svandt", 
lad  os  kikke  efter  i  Sømmene  og  se,  om  der  ikke  alligevel 
skulde  være  en  stærktfarvet  Vingefjer  eller  en  lang  skin- 
nende Hale,  eller  noget  andet,  der  kunde  lyse  lidt  op  i  alt 
det  triste.  — 

Og  det  er  der.  —  Vi  Mormoner  har  straks  Svaret  pa- 
rat. —  Vi  ved,  at  vi,  frem  for  nogen  har  Grund  til  at 
være  taknemmelige,  fordi  vi  indtil  nu  er  sluppet  saa  godt 
igennem  Prøvelserne,  som  Tilfældet  er. 

Kirken  har  paa  alle  Maader  fortsat  sin  Virksomhed  i 
samme  Omfang  og  med  saa  godt  som  samme  Resultater 
som  tidligere.  Økonomisk  har  vi  i  det  forløbne  Aar  kunnet 
klare  os,  selvom  intet  Beløb  er  kommet  hertil  fra  Amerika. 
Et  Bevis  paa  mange  oprigtige  Søskendes  ærlige  Tiendebe- 
taling, men  ogsaa  om  en  fornuftig  Ledelse  af  Kirkens  Øko- 
nomi, der  tjener  vor  Missionspræsident  til  megen  Ære. 

Ungdomsforeningerne  har  fortsat  sit  Arbejde,  omend 
under  noget  indskrænkede  Former,  nødvendiggjort  dels  af 
svigtende  Indtægter  og  dels  paa  Grund  af  den  lille  Sals 
Lukning. 

Og  vi  selv?  Hvordan  har  vi  klaret  os?  —  Vær  ærlige 
— ■  har  vi  i  nævneværdig  Grad  maattet  savne  noget?  Lider 
vi  i  overvældende  Grad  af  Mangel  paa  et  eller  andet?  — 
Jeg  tror  det  ikke.  Det  som  det  hidtil  er  gaaet  ud  over,  er 
jo  netop  det,  som  vi  ikke  behøver,  det,  som  vi  betragter 
overflødigt  og  som  skadeligt. 

I  første  Omgang  var  det  Vin  og  Tobak.  Salget  blev 
for  kortere  Tid  helt  indstillet,  og  senere  stærkt  begrænset. 
Dernæst  kom  Rationeringen  paa  Kaffe  og  The,  det  mær- 
kede vi  heller  ikke  noget  til.  —  Sukkerrationeringen  har 
ingen  reel  Betydning  haft,  i  hvert  Fald  ikke  for  os  Byboere, 
vi  har  rigeligt  med  Sukker. 

Rationeringen  paa  Brødet  kan  synes  alvorlig  nok,  men 
da  Mormonerne  altid  har  fremhævet  det  grove  Rugbrøds 
Fordele  fremfor  det  iine  Hvedebrød,  saa  er  ogsaa  dette 
Slag  gaaet  os  forbi. 

Er  det   da   for   meget   og   for  naivt,  at  sammenligne  os 

med  Jøderne  i  Ægypten,  den  Gang  da  Plagerne  sendtes 
over  Landet,  for  at  Ægypterne  skulde  lade  Jøderne  vende 
tilbage  til  deres  Land?  Jøderne  ramtes  ikke  af  Plagerne, 
„Dødens  Engel  skulde  gaa  deres  Dør  forbi",  staar  der 
skrevet. 

Og  i  disse  Dage  gaar  det  i  Opfyldelse,  det  Løfte,  som 
er  givet  i  „Pagtens  Bog",  Kapitlet  om  Visdomsordet: 

„Alle  de  Hellige,  der  ihukommer  at  holde  og  gøre  efter 
disse  mine  Ord  og  vandrer  i  Lydighed  efter  Befalingerne, 
giver  jeg  den  Forjættelse,  at  Dødens  Engel  skal  gaa  dem 
forbi,  ligesom  Israels  Børn,  og  ikke  ihjelslaa  dem". 

Vi  er  et  priviligeret  Folk,  og  vi  maa  vise  os  denne 
Særstilling  voksen.  Holder  vi  fast  ved  vore  Pagter,  staar 
vi  sammen  om  Arbejdet,  og  er  vi  klare  over  de  Maal,  vi 
har  sat  os?  Kan  vi  svare  Ja  hertil,  da  er  Fremtiden  sikret, 
da  skal  vi  stadig  kunne  sige:  „Zion  trives,  alt  er  vel". 

Men  indtil  vi  igen  kan  optage  Forbindelsen  og  Samar- 
bejdet med  Amerika,  da  har  vi  een  Pligt,  som  vi  ikke  vil 
kunne  unddrage  os  som  en  Forening  af  ærlige  danske  Un- 
dersaatter,  og  som  sikkert  heller  ingen  af  os  ønsker  at 
unddrage  sig,  „at  være  med  i  Arbejdet  for  Bevarelsen  af 
Dansk  Aand,  af  Dansk  Sprog  og  Tale,  at  søge  uddybet 
Kærligheden  til  Dansk  Tradition  og  Dansk  Kultur.  —  — 

Der  vil  komme  svære  Tider  for  Danmark,  der  vil  komme 
svære  Tider  for  Danskerne,  —  men  vi  ved,  at 

„End  er  der  en  Gud  foroven,  som 

raader  for  Danmarks  Sag" 
og  vi  ved  ogsaa,  at 

„Omend  hele  Verden  strides, 
jeg  er  Danmark,  jeg  er  Fred". 

Jørgen  W.  Schmidt. 


*.?. 

PORTRÆTTER 


IX. 

Der   gaar   en   rød   Traad   gennem   Jesu   Kristi   Taler  og 
Forkyndelse   i    Det  nye  Testamente,  og  denne  røde  Traad 

er  „Udholdenhedens  Traad". 
„Hold  ud  indtil  Enden"  ly- 
der det  stadig  fra  Frelserens 
Læber. 

Der  kunde  maaske  ikke 
siges  noget  mere  passende 
om  Ældste  Hans  N.  Ogaard 
end  netop  dette.  Gennem 
mange  Aar  har  han  været 
et  trofast  Medlem  af  Kirken, 
forkyndt  dens  Lære,  hvor 
Lejlighed  gaves,  levet  i  Over- 
ensstemmelse med  dens  Prin- 
cipper. Skønt  Ældste  Ogaard 
er  en  Mand,  der  er  kommet 
et  godt  Stykke  paa  den  an- 
den Side  af  „Støvets  Aar" 
virker  han  med  lige  stor 
Nidkærhed  for  Evangeliets 
Sag. 
Indenfor  Kirken  har  han  fundet  sin  Livsopgave  i  det 
genealogiske  Arbejde,  hvis  Nødvendighed  han  søger  at 
forklare  de  Hellige.  Mange  Søskende  i  Danmark  vil  være 
ham  taknemmelig  for  hans  Vejledning  og  hjælpsomme 
Haand  i  dette  Arbejde. 

Maa  Guds  rigeste  Velsignelser  blive  denne  gode  Herrens 
Tjener  til  Del  i  hans  Livsaften. 


Hans  N.  Ogaard 


Th.  J.  Jensen 


X. 

I  en  af  vore  Søndagsskolesange 
findes  disse  to  Linier,  som  kunde 
tjene  som  et  smukt  Motto  for  alle: 

For  din  Ungdoms  Skyld  bør  ej 

Andre  dig  foragte. 

Vor  Kirkes  Historie  er  fula  af  Be- 
retninger om  unge  Mænd  og  Kvinder, 
der  har  udrettet  en  Del  for  Jesu  Kristi 
Evangelium.  Ældste  Thorvald  J.  Jen- 
sen har  —  sin  Ungdom  til  Trods  — 

allerede  udført  et  Arbejde  for  Kirken,  som  er  optegnet  i 
Livets  Bog.  Lige  siden  Broder  Jensen  blev  indlemmet  i 
Kirken,  har  han  været  en  trofast  og  oprigtig  Sidste  Dages 
Hellig,  som  af  al  Evne  har  sat  sig  ind  i  Evangeliets  Lær- 
domme, saa  han  med  Værdighed  kan  forsvare  disse  overfor 
Venner  og  Bekendte. 

Broder  Jensen  har  virket  som  Missionær  i  Esbjerg  og 
Randers  og  blev  her  kendt  som  en  ydmyg  Herrens  Tjener. 
Ved  Missionærernes  Hjemkaldelse  forrige  Aar,  fik  han  over- 
draget den  alvorlige  Opgave  at  fungere  som  Præsident 
over  det  store  Aarhus  Distrikt,  en  Opgave,  som  han  har 
røgtet  paa  bedste  Maade. 

Ældste  Jensen  er  en  Mand,  hvis  Ord  man  lægger  Vægt 
paa,  en  Mand,  som  gerne  høres  paa  Talerstolen,  da  han 
har  et  Budskab  at  bringe  sine  Medmennesker,  et  Budskab, 
som  han  forkynder  med  Overbevisning  og  Kraft.  Han  er 
en  Leder,  som  har  Søskendes  Tillid  og  Kærlighed. 


KÆRLIGHED. 


Vi  kender  allesammen  de  ti  Bud,  som  Gud  skænkede 
Moses  paa  Sinai  Bjerg.  Disse  Bud  var  en  Lov,  som  blev 
givet  til  Guds  udvalgte  Folk  Israelitterne,  en  Lov  som  de 
maatte  overholde,  dersom  de  vilde  leve  Livet  saaledes,  som 
Gud  ønskede  det.  Senere  er  de  gaaet  i  Arv  ned  gennem 
Tiderne,  og  det  er  vedblivende  en  Lov,  som  Menneskene 
maa   overholde. 

Siden  blev  der  givet  endnu  et  Bud,  det  største  af  dem 
alle.  Det  indbefatter  paa  en  Gang  alt  det,  Tavlerne  behøvede 
ti  Punkter  for  at  fremhæve.  Det  er  det  Bud,  der  paalægger 
os  at  elske  Gud  af  hele  vort  ganske  Hjerte,  Sjæl  og  Sind, 
og  vor  Næste  som  os  selv,  nemlig  —  Kærlighedens  Bud. 

Lad  os  tage  de  tre  første  Bud,  vilde  det  ikke  være  en 
Fornærmelse,  dersom  vi  elskede  Gud,  at  sige,  at  vi  ikke 
maatte  tilbede  andre  end  Gud,  at  vi  ikke  maatte  bande  og 
bruge  hans  Navn  tankeløst  i  vor  daglige  Tale?  Vilde  vi  ikke 
helligholde  en  Dag  om  Ugen  til  at  prise  og  takke  vor  him- 
melske Fader,  for  det  han  han  har  gjort  for  os?  Benytte 
Søndagen  saaledes  som  han  ønsker  vi  skal  bruge  den.  Ja,  — 
i    Sandhed,    dersom    vi   har    Kærlighed    nok,    den  Kærlighed, 

der  finder  Udtryk  i  de  faa  Ord,  at  elske  Gud  af  hele  vort 
ganske   Hjerte,   Sjæl   og  Sind. 

Ligeledes  vilde  vi  ved  at  elske  vor  Næste,  holde  de  føl- 
gende 7  Bud,  som  netop  tager  Sigte  paa  vore  Medmennesker. 
Vi  vilde  give  vor  Næste,  det  der  tilkommer  ham.  Vi  vilde 
ikke  gøre  ham  noget  ondt  i  nogen  Retning,  heller  ikke  være 
misundelige,  men  hjælpe,  naar  vi  havde  Anledning  til   det. 

Men  —  det  .er  ikke  nok,  om  vi  kan  sige  i  det  store  og 
hele,  at  vi  ikke  slaar  ihjel  og  stjæler  fra  vor  Næste,  nej, 
mere  ligger  der  gemt  i  de  faa  Ord.  Hvor  tit  frarøver  vi  ikke 
vor  Næste  Glæden,  Troen,  Haabet  og  meget,  meget  mere  — - 
og  vi  har  overtraadt   det   store   Kærlighedens  Bud 

Vi  trænger  sikkert  i  Dag  mere  end  nogen  Sinde,  til  at 
lære  dette  store  Kærlighedens  Bud. 

Har  vi  ikke  vidst  det  før,  lad  os  da  gøre  os  det  klart  nu, 
at  alle  de  Byrder  vi  bærer,  alle  de  Gerninger  vi  gør,  ja  alt 
hvad  vi  foretager  os,  dersom  det  er  gjort  med  andet  For- 
maal  end  dette  ene  — ■  Kærlighed  —  har  det  ikke  nogen 
Værdi  i  Guds  Øjne.  En  »god«  Gerning,  kan  maaske  have 
Værdi  for  Mennesker  uden  derfor,  at  blive  regnet  os  til  Gode 
overfor  Gud.  Derfor  kunde  nogle  komme  frem  for  Kristus 
og  sige:  »Har  vi  ikke  uddrevet  onde  Aander  ved  det  Navn«, 
og  faa  det   Svar:    »Jeg  kender  jer  ikke«. 

Kærligheden  er  det  eneste  Motiv  Gud  anerkender.  Selv 
Kristus,  om  han  havde  gaaet  sin  Gang  hernede  paa  Jorden 
uden  andet  Motiv  end  Kærligheden,  havde  han  gaaet  forgæ- 
ves, hvor  tit  han   end  havde  oprejst  døde   og  helbredt   syge. 

»Jeg  og  Faderen  er  Eet«,  siger  han  Paulus  havde  et  Gen- 
skin af  det,  naar  han  siger:  »Kristi  Kærlighed  bringes  mig«. 
Vi  ser,  et  er  fælles  for  dem  begge,  nemlig  Kærligheden.  Det 
var  Drivfjederen  som  ledede  dem,  og  som  skulde  lede  os 
til  aldrig  at  lade  nogen  Chance  til  at  gøre  godt  gaa  fra  os. 

Hvem  er  min  Næste?  Dette  Spørgsmaal  blev  allerede  stillet 
Kristus,  og  Menneskene  er  sig  selv  lig  gennem  Tiderne,  dels 
vil  vi  gerne  uden  om  dette  med  Næsten,  dels  kan  vi  ikke 
rigtig  forstaa,  at  dette  ofte  ukendte  Væsen  kommer  os  ved. 
Vi  kender  ham  jo  ikke,  hvordan  skal  vi  saa  kunde  bekymre 
os  om  hans  Sorger  og  Bekymringer? 

(Fortsættes  Side  119) 

°Ved  SYadverbordet 


9Helodi :  »0  SHerre.  jeg  med  ydmygt  Sind«. 

SWed  ydmygt  Sind  vi  mindes  dig, 
(yuds  Søn,  vor  frelser,  elskelig! 
9Hod  SHelvedsmagt  for  os  du  stred; 
0~or  os,  paa  SKors,  du  'Døden  led! 

£for  os  du  Dielvedvældet  brød; 
'Ved  dig  vi  sejre  over  'Død; 
Ved  dig  vi  evig  Øreise  fandt  — 
'Du,  fjfesus,  for  os  Sejren  vandt! 

'Du  {frelser  stor,  fra  £jrav  gik  frem, 
Øs  viser  Vej  til  SHimmelhjem; 
Ved  fHandens  <£ys  du  leder  os, 
Øm  kækt  vi  byder  brister  ^rods! 

Vi  følge  vil  i  dine  Spor, 
Strengt  lyde  dine  ^uddomsord! 
'Du  ffesus  SKristus,  elskelig, 
Ved  Nadverbord  vi  mindes  dig! 

^Hlmægtig  var  du,  du  £juds  Søn  ; 
'Dit  fflavn  bli'r  æret  i  hver  *Bøn! 
Øor  os  du  led;  for  os  du  stred; 
Ved  dig  vi  skænkes  Sjælefred! 

Ved  dig  vi  evig  Ørelse  fandt! 
'Du  SHørkets  SHagter  overvandt! 
Ved  dig  vi  skænkes  Sjælefred, 
livsglæde  i  al  Svighed! 

9&ldste  Wiels  &.  green 
Salt  Xake  City,  'Utah, 


UKF 


UMF 


lllllllllllllllllllllllllllllllllllllll    UDGIVET  AF  HOVEDBESTYRELSEN     llllllllllllllllllllllllllllllllllllll 

"■Ungdomsforeningernes  'Valgsprog  1940=41. 
9\iin  Søn,  bevar  din  {faders  ?8ud,  og  forlad  ikke  din  PKoders  J?ov. 
SKnyt  dem  til  dit  tHjerte  for  stedse,  bind  dem  om  din  tHals! 
SVaar  du  vandrer,  skal  den  lede  dig,  skal  den  bevare  dig,  og  naar  du 
opvaagner,  skal  den  tale  til  dig. 

_ Ordsprog  6:  20=22. 


Stævnevnes  ^Betydning. 

Naar  jeg  i  Dag  bliver  spurgt  om  »Hvad  gavnligt  jeg  finder 
ved  vore  Ungdomsstævner,  og  hvilken  Betydning  de  har  for 
Ungdommen«,  vil  jeg  gerne  svare  med  følgende  Ord.  Jeg 
tror  de  sætter  sit  Præg  paa  enhver  som  overværer  disse 
Stævner.  Naar  man  den  frimodige  Maade  alle  staar  frem  paa, 
kommer  man  uvilkaarlig  til  at  tænke  paa  de  ofte  udtalte 
Ord  »Paa  deres  Frugter  skal  man  kende  dem«.  Jeg  ved  at 
der  ligger  et  stort  Arbejde  forud  for  saadant  et  Stævne, 
ogsaa  for  Deltagerne,  og  det  giver  til  mig  et  stort  Vidnes- 
byrd om,  at  alle  som  vil  benytte  Tiden  og  Talenterne,  der 
er  givet,  vil  være  et  Eksempel  for  vor  Kirke,  det  vil  være 
til  Gavn  for  os  selv  og  vor  Næste. 

Jeg  mener,  at  det,  vi  kan  gavne  vor  Næste  med  gode  Ta- 
lere, god  Opførsel  og  vise,  at  vi  ønsker  at  lægge  en  Plan  for 
Livet,  samt  ønsker  at  stræbe  efter  Maalet,  er  af  stor  Betyd- 
ning, og  særlig  i  denne  Tid,  vi  nu  lever  i.  Hvor  mange  unge 
Mennesker  faar  det  ud  af  Livet,  som  de  ønsker?  Gaar  man 
en  Tur  gennem  Strøget  en  Aften,  ser  man  Byens  Ungdom 
gaa  op  og  ned  ad  Gaden,  og  dem,  der  ikke  findes  paa  Ga- 
den, finder  man  ofte  paa  Is  Bar  og  Restaurationer  o.  lign. 
Steder.  Vi  ved,  at  det  ikke  er  der  vor  Ungdom  lærer  noget 
godt,  derfor  du,  som  er  ung,  du  som  er  Medlem  af  Jesu 
Kristi  Kirke,  stræb  efter  at  gavne  dig  selv  og  din  Næste 
ved  at  være  aktiv  i  Kirken. 

Tænk  paa,  at  din  himmelske  Fader  ogsaa  har  et  Arbejde 
til  dig,  husk,  at  dette  Liv,  der  er  dig  givet,  ikke  blot  er  en 
Tilfældighed,  men  at  vi  alle  skulde  stræbe  frem,  stadig  frem, 
og  naar  vi  saa  mødes  til  Stævne  næste  Aar,  giver  det  os  nye 
Impulser,  nyt  Mod  til  at  fortsætte.  Tror  du  ikke,  det  vilde 
være  rart,  naar  vi  engang  naar  vor  Livsaften,  da  at  kunne 
se  tilbage  paa  et  stræbsomt  Liv.  Det  vilde  sikkert  glæde  os, 
medens  det  modsatte  vilde  bedrøve  os.  Lad  os,  naar  vi  faar 
Lejlighed,    arbejde    for    os    selv    og    for   Herrens  Sag.   Tænk 

engang   imellem    paa   dette  lille  Vers,  der  saa  smukt  minder 

os   om   Tiden: 

Klokken  slaar,  Tiden  gaar 
Evigheden  os  forestaar 
Lad  os   da  bruge  den   kostbare   Tid 
Tjene  vor  Herre  med  al  vor  Flid. 

M.  Løvendahl,  Esbjerg. 

Sn  ^ak  fva  fflarhus. 

Vi  vil  gerne  her  fra  Aarhus  bringe  Hovedbestyrelsen  vor 
bedste  Tak  for  den  Anledning,  der  blev  givet  os  til  at  af- 
holde Ungdomsstævne   her   i   Byen. 

Ligeledes  takker  vi  alle  Søskende  og  Venner,  som  har  of- 
ret Penge,  Tid  og  Anstrengelser  for  at  komme  hertil  og 
deltage  i  Kirkens  Arbejde,  og  sidst  men  ikke  mindst  en 
hjertelig  Tak  til  Søskende  i  Aarhus,  som  gjorde  det  muligt 
at   arrangere   et   saa   vellykket   Ungdomsstævne. 

Maa  Gud  velsigne  Danmarks  Ungdom.  Vore  bedste  Hilse- 
ner  til   alle.  Aarhus  Ungdomsforenings  Bestyrelse, 

Frede  Thomsen. 

Sfterlysning. 

Findes  der  ikke  blandt  Søskende,  Ejermænd  til  Stævne- 
programmerne, København  1935  og  Aarhus  1936. 
Hovedbestyrelsen  er  i  Bekneb  for  de  nævnte  Programmer  og 
haaber  at  eventuelle  Indehavere  vil  tilsende  os  et  Eksemplar 
af  hver.      Paa   Forhaand  Tak.  Red. 


Distriktskonferencerne  Efteraaret  1940. 


Efteraarskonferencerne  i  Den  danske  Mission  vil  i  Aar 
blive  afholdt,  som  følger: 

Odense 29.  og  30.  September 

Esbjerg 4.,  6.  og  7.  Oktober 

Aarhus 11.,  13.  og  14.  Oktober 

Aalborg 18 ,  20.  og  21.  Oktober 

København 27.  og  28.  Oktober 

Vi  haaber,  at  Søskende  i  vid  Udstrækning  vil  udføre  alt, 
hvad  der  staar  i  deres  Magt  for  at  de  gøre  de  forskellige 
Konferencer  saa  gode  som  mulige.  Inviter  Venner  og  Be- 
kendte med,  for  at  de  kan  faa  Lejlighed  til  at  høre  Mor- 
monismens Budskab. 

KÆRLIGHED     (fortsat  fra  Side  115) 

Men  saa  lyder  Evangeliet  om  den  barmhjertige  Samaritan. 
Der  gik  et  Menneske  fra  Jeriko  ,  .  .  intet  andet  fortælles 
der  end  dette,  det  var  et  Menneske,  hvem  Verden  havde 
handlet  ilde  med,  som  trængte  til  vor  Hjælp.  Det  er  vor 
Næste. 

Vi  som  Medlemmer  af  Guds  Kirke  burde  aldrig  være  i 
Tvivl  om  hvem  vor  Næste  er,  men  altid  have  noget  af  den 
barmhjertige  Samaritans  Sindelag  i  vort  Hjerte,  for  paa  den 
Maade  at  tilbageholde  noget  af  den  Gæld,  vi  staar  i  til  vor 
himmelske   Fader.  Svend  Emmer. 


Fra  Missionsmarken. 


SYyt  ^rensj :or stander skab  i  ^København: 

Mandag  den  19  August  1940  blev  Københavns  Grensforstanderskab, 
der  bestod  af  Ældsterne:  Enoch  L.  Andersen,  A.  Kristian  Rasmussen, 
Carlos  E.  Andersen  og  Svend  A.  Jensen  afløst  af  deres  Stillinger 
med  Tak  og  Ære  for  det  udmærkede  Arbejde,  de  har  udført,  medens 
de  har  siddet  i  Grensforstanderskabet.  I  deres  Sted  blev  følgende 
indsat:  Christian  P.  J.  Madsen,  Grensforstander,  Jens  P.  Hansen,  1. 
Raadgiver,  Svend  A.  Jensen,  2.  Raadgiver  og  Svend  Jiirgensen,  Sekretær. 

daabshandlinger : 

Søndag  den  21.  Juli  1940  blev  følgende  Daabshandlinger  forrettet  i 
København:  Gerda  Astrid  Andrea  Kristiansen  Hansen,  døbt  af  Chr. 
Rasmussen,  Haandspaalæggelse  af  Carlos  E  Andersen.  Villy  Kaj  Larsen, 
døbt  af  Orson  B.  West,  Haandspaalæggelse  af  Ældste  Søren  Chri- 
stensen. Gerda  Zander  Hansen  Andersen,  døbt  af  Sigfred  A.  Andersen, 
Haandspaalæggelse  af  Orson  B.  West. 

Søndag  den  11.  August  1940  blev  følgende  Daabshandlinger  forrettet 
i  Aarhus:  Bent  Hall  Mouritzen,  døbt  af  William  Ørum  Pedersen; 
Haandspaalæggelse  af  samme.  Erik  Jensen  Thomsen,  døbt  af  Frede  Emil 
Thomsen,  Haandspaalæggelse  af  Thorvald  J.  Jensen. 

Ægteskab : 

Søndag  den  25.  August  1940  blev  Søster  Gerda  Astrid  Kristiansen 
Hansen,  København  viet  til  Broder  Anders  Christian  Rasmussen  Vi- 
elsen blev  foretaget  af  Missionspræsident  Orson  B.  West.  Søskende 
i  Københavns  Gren  ønsker  Broder  og  Søster  Rasmussen  hjertelig  til 
Lykke  og  nedbeder  Herrens  rigeste  Velsignelser  over  dem. 

dødsfald: 

Torsdag  den    5.  September   1940  blev  to  af  Silkeborg  Grens  ældre 


120 

Søskende  begravet,  Søster  Kirstine  Jørgensen  Petersen,  der  afgik 
ved  Døden  den  31.  August  1940  og  Søster  Maren  Nielsen  Kirkeby 
Outzen,  der  døde  den   1.  September   1940. 

Søster  Kirstine  Petersen  blev  født  den  22.  Februar  1868  i  Almtoft 
og  blev  indlemmet  i  Kirken  ved  Daab  den  31.  Juli  1900.  I  alle  disse 
Aar  har  Søster  Petersen  levet  som  en  sand  Sidste  Dages  Hellig.  Ære 
være  hendes  Minde! 

Søster  Outzen  blev  født  den  2  Maj  1857  i  Fjeltring  pr,  Lemvig  og 
blev  døbt  af  Missionær  Leland  M  Olsen  den  28  Febr.  1934  i  den  høje 
Alder  af  76  Aar.  Str.  Outzen  var  en  god  og  trofast  Sidste  Dages 
Hellig,  afholdt  af  alle,  der  kendte  hende. 

fødselsdage  i  £København  ^ren: 

København  Gren  har  her  den  sjældne  Anledning  at  kunne  lykønske 
tre  Søstre  med  deres  80aarige  Fødselsdag:  Søster  Ellen  N.  Andersen 
Søster  Jacobine  Blom  Wiborg  og  Søster  Beate  Nielsen. 

Str.  Ellen  N.  Andersen  blev  født  den  10.  Juli  1860  i  Sverige  og  blev 
Medlem  af  Kirken  den  8.  Marts  1893,  og  har  saaledes  tilhørt  Kirken  i 
næsten  et  halvt  Aarhundrede.  I  hele  denne  lange  Aarrække  har  Str. 
Andersen  været  en  ærlig  og  oprigtig  Sidste  Dages  Hellig,  der  er  kendt 
og  elsket  af  alle  Søskende  her  i  København  Gren. 

Str.  Jacobine  Blom  Wiborg,  der  er  født  den  17.  August  i  Viborg,  blev 
døbt  den  24.  Oktober  1936  af  Ældste  Boyd  Karren.  Str.  Wiborg  er  en 
trofast  og  oprigtig  Sidsie  Dages  Hellig,  der  til  Trods  for  sin  høje  Alder, 
nyder  et  godt  Helbred  og  er  i  Sland  til  at  passe  sine  Moder,  som  hun, 
finder  stor  Glæde  ved. 

Str.  Beate  Nielsen  blev  født  den  25.  September  1860  og  blev  indlem- 
met i  Kirken  ved  Daab  den  1.  Oktober  1914.  Str.  Nielsen,  har  gennem 
sit  lange  Liv  maattet  gennemgaa  mange  store  Sorger;  men  disse  har 
ikke  svækket  hendes  Vidnesbyrd  om  Evangeliets  Sandhed.  Hun  er  en 
god  og  ærlig  Sidste  Dages  Hellig,  som  flitttigt  besøger  sine  Møder  og 
prøver  paa  at  gøre  sin  Del. 

Maa  Herren  velsigne  disse  tre  gamle  Søstre  og  skænke  dem  en  lys 
og  lykkelig  Livsaften. 

Mandag  den  16.  September  1940  fejrede  Str.  Selma  Guttmann  Harboe 
sin  70aarige  Fødselsdag.  Str.  Harboe  blev  Medlem  af  Jesu  Kristi  Kirke 
af  Sidste  Dages  Hellige  den  10.  Januar  1937.  Til  Trods  for  sin  høje 
Alder  er  Str.  Harboe  meget  aktiv  indenfor  Den  kvindelige  Hjælpeforening 
og  er  kendt  af  alle  her  i  Grenen  for  sine  smukke  Sangsoloer.  „Stjernen" 
ønsker  Str.  Harboe  til  Lykke  med  Fødselsdagen  og  beder  Herren  vel- 
signe hende  med  en  lys  og  fredfyldt  Livsaften. 

